Opdateret klokken 19.39:

Den surfer, der tidligere på aftenen blev eftersøgt ud for kysten ved Bogense er fundet i god behold. Sådan lyder meldingen fra Beredskab Fyn.

Der blev ellers sendt en redningshelikopter i luften og både fra Forsvaret i vandet fredag aften i eftersøgningen af den unge surfer i havet ud for Bogense, efter at familien forgæves havde forsøgt at få kontakt til ham.

Surferen var taget ud på vandet tidligere på aftenen, men da familien forgæves forsøgte at få kontakt til ham, valgte de at kontakte politi og beredskab.

Derfor blev Joint Rescue Coordination Centre (JRCC) alarmeret, da det er den enhed i Forsvarets Operationscenter, der leder den danske eftersøgnings- og redningstjeneste i den slags sager.